 

**בבית הדין הצבאי המחוזי**

**במחוז שיפוטי מטכ"ל**

**בפני כבוד השופט: אל"ם מאיר ויגיסר**

**בעניין: התובע הצבאי (ע"י ב"כ**, **סגן עמית שרמן)**

**נגד**

**הנאשם: ח/ XXX טוראי י' א' (ע"י ב"כ, סגן יסמין יונס)**

**הכרעת - דין**

על פי הודאתו, מורשע הנאשם בעבירה של היעדר מן השירות שלא ברשות, לפי סעיף 94 לחוק השיפוט הצבאי, התשט"ו - 1955, בגין כך שנעדר מיחידתו מיום 18.12.2022 ועד יום 19.09.2023 למשך 275 ימים, בהתאם לכתב האישום ולפרטים הנוספים.

* **ניתנה היום, כ' בתשרי התשפ"ד, 05.10.2023, והודעה בפומבי ובמעמד הצדדים.**

**\_\_\_\_\_\_\_\_\_\_\_**

**שופט**

**גזר - דין**

הנאשם הורשע על פי הודאתו בעבירה של היעדר מן השירות שלא ברשות, על כי נעדר מיחידתו לתקופה בת 275 ימים, אשר הסתיימה במעצרו.

הנאשם גויס לצה"ל בחודש ספטמבר 2022 ובתאריך נובמבר 2022 נשפט בדין משמעתי בגין היעדרות מן השירות שנמשכה חודשיים. הוא נדון לעונש של 14 ימי מחבוש בפועל. כבר לפני כן נשפט בדין משמעתי בתאריך 18.09.2022 ונדון לעונש של 6 ימי מחבוש על תנאי. הצדדים הסכימו כי ניתן כעת להפעיל את אותו מחבוש מותנה.

במהלך תקופת כליאתו אובחן על ידי קב"ן ושם נמצאו קשיים משמעותיים ונקבע כי הכליאה מקשה עליו. לתקופה מסוימת הוא נמצא תחת נוהל השגחה בכלא. עוד צוין כי הוא סובל מתסמונת פוסט טראומטית. בסופו של דבר הוא פוטר משירות בשל התנהגות רעה וחמורה.

בנסיבות אלה מצאתי לכבד את עתירתם המשותפת של הצדדים ולאמץ את הסדר הטיעון שהוצג.

על הנאשם נגזרים, אפוא, העונשים הבאים:

1. **ארבעים ושלושה (43) ימי מאסר לריצוי בפועל, שיימנו החל מיום מעצרו.**
2. **הפעלה של עונש המחבוש המותנה בן ארבעה עשר (14) ימים שהוטל בהליך משמעתי מתאריך 18.09.2022, בחופף לעונש המאסר המוטל בסעיף 1.**
3. **עונש מאסר מותנה בן שישים (60) ימים למשך שנה (1), שלא יעבור עבירה לפי סעיף 92 או 94 לחוק השיפוט הצבאי, התשט"ו - 1955.**
4. **זכות ערעור כחוק.**
5. **ניתן היום, כ' בתשרי התשפ"ד, 05.10.2023, והודע בפומבי ובמעמד הצדדים.**

**\_\_\_\_\_\_\_\_\_\_\_**

**שופט**

**נערך על ידי: ש.ר**

**בתאריך: 29/10/2023**

**חתימת המגיה: סגן שיר בן-ארמון**